ai4bharat/Pralekha huggingface dataset:
अर्थ मंत्रालय
सरकारची 392 कोटीं रुपयांपेक्षा जास्त रकमेची फसवणूक केल्याप्रकरणी सीजीएसटी अर्थात केंद्रीय वस्तू आणि सेवा कर आयुक्तालय  कडून दोघांना अटक
नवी दिल्ली, 5 मार्च 2021
बनावट बिलिंग व्यवहार समूळ नष्ट करण्याच्या सातत्यपूर्ण प्रयत्नात, दिल्ली  च्या केंद्रीय वस्तू व सेवा कर  आयुक्तालयाच्या अधिका्यांना आणखी एका प्रकरणी यश मिळाले आहे. त्यांनी वस्तू व सेवा कराचे बनावट इनपुट टॅक्स क्रेडिट बिल तयार करून ते मिळवणाऱ्या बनावट कंपन्यांचे मोठे जाळे उघडकीला आणले आहे. नरेश धोंडियाळ हा पेशाने सनदी लेखापाल असलेल्या देवेंद्रकुमार गोयल याच्या मदतीने या बनावट कंपन्यांचे व्यवहार पाहत होता. नरेश धौंडियाल आणि देवेंद्रकुमार गोयल हे दोघेही एस्सेल उद्योग समूहाचे माजी कर्मचारी आहेत.
नरेश धौंडियाल याने एस्सेल समूहासाठी अनेक बनावट मध्यस्थ कंपन्या सुरु केल्या तर देवेंद्रकुमार गोयल याने अशा प्रकारच्या बनावट मध्यस्थ कंपन्यांसाठी अन्य अनेक बनावट आणि अस्तित्वात नसलेल्या कंपन्यांच्या बनावट पावत्यांची व्यवस्था केली. अशा बनावट मध्यस्थ कंपन्यांकडून बनावट इनपुट टॅक्स क्रेडिटची एकूण रक्कम 92.18 कोटी रुपये आहे तर मोठ्या नेटवर्कशी संबंधित इतर बनावट आणि अस्तित्त्वात नसलेल्या कंपन्यांनी दिलेले एकूण बनावट इनपुट टॅक्स क्रेडिट 300 कोटी रुपयांपेक्षा जास्त आहे. कोणतीही वस्तू किंवा सेवांचा प्रत्यक्ष पुरवठा न करता 3,000 कोटींहून अधिक रकमेची बनावट बिले जारी करून या समूहाने सरकारची 392 कोटींहून अधिक रकमेची फसवणूक केली आहे. जसजसा तपास पुढे जाईल तसे या रकमेत वाढ होण्याची शक्यता आहे.
सीजीएसटी कायदा 2017 च्या कलम 132 आणि 132अन्वये जाणीवपूर्वक सरकारची फसवणूक करण्याच्या हेतूने नरेश धौंडियाल आणि देवेंद्रकुमार गोयल, यांनी रचलेला कट कलम 132 च्या तरतुदीनुसार दखलपात्र आणि अजामीनपात्र गुन्हे आहेत
सीएजीएसटी कायदा 2017 च्या कलम 69 अन्वये दोघांना अटक करण्यात आली आणि 04.03.2021 रोजी दंडाधिकर्यासमोर हजर केले. त्यांनी 18.03.2021 पर्यंत १४ दिवसांची न्यायालयीन कोठडी सुनावली. याप्रकरणी पुढील तपास सुरू आहे.
जीएसटी केंद्रीय कराच्या स्थापनेपासून दिल्ली विभागाने 4,450.86 कोटी रुपयांच्या जीएसटी चुकवेगिरीच्या विविध प्रकरणांमध्ये 30 जणांना अटक केली आहे याचा उल्लेख करणे आवश्यक आहे.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 174
संरक्षण मंत्रालय
नवी दिल्ली येथे संरक्षणमंत्री राजनाथ सिंह यांच्या हस्ते आय डेक्स प्राइमचा प्रारंभ, डेफकनेक्ट 2.0 संमेलनात सहाव्या डिफेन्स इंडिया स्टार्टअप चॅलेंजचाही केला प्रारंभ
नवी दिल्ली, 22 एप्रिल 2022
संरक्षण क्षेत्रातील नवोन्मेषाचा सन्मान करण्यासाठी आयोजित स्पर्धा- आय डेक्स  प्राइमचा प्रारंभ संरक्षणमंत्री राजनाथ सिंह यांच्या हस्ते झाला. तसेच संरक्षण क्षेत्रातील स्टार्टअप उद्योगांसाठीची स्पर्धा- सहाव्या डिफेन्स इंडिया स्टार्टअप चॅलेंजचाही त्यांच्या हस्ते प्रारंभ झाला. नवी दिल्ली येथे डेफकनेक्ट 2.0 संमेलनात संरक्षणमंत्री सिंह यांनी 22 एप्रिल 2022 रोजी या दोन्ही उपक्रमांचा प्रारंभ केला. संरक्षण क्षेत्रातील प्रगतिशील स्टार्टअप उद्योगांच्या विकासाला हातभार लावण्याच्या उद्देशाने, 1.5 कोटी रुपये ते 10 कोटी रुपये पर्यंतचे पाठबळ देण्याचे आयडेक्सचे उद्दिष्ट आहे.
तसेच, संरक्षणमंत्र्यांनी 38 समस्या मांडणाऱ्या डिस्क-6 चा प्रारंभही केला. पूर्वी सहभागी झालेली तिन्ही सशस्त्र दले आणि संरक्षण क्षेत्रातील काही सार्वजनिक कंपन्यांसह, डिस्क-6 मध्ये संरक्षण क्षेत्रातील 7 नवीन कंपन्या, भारतीय तटरक्षक दल, आणि केंद्रीय गृहमंत्रालयांतर्गत कार्यरत संस्थांनी यावर्षी प्रथमच भाग घेतला आहे.
डिस्क-5 आणि ओपन चॅलेंजच्या  मार्फत एक प्रदर्शनही येथे भरवण्यात आले होते.
यावेळी राजनाथ सिंह यांनी, "डेफकनेक्ट हे संमेलन म्हणजे भारताच्या वाढत्या तंत्रसमृद्धीचे प्रतीक होय" असे उद्गार काढले. तसेच, संरक्षण क्षेत्रातील स्टार्टअप उद्योगांना पोषक वातावरणात सतत वाढ होत असल्याचेच यावरून दिसून येते', असेही ते म्हणाले. 'अनेक नवीन आणि एतद्देशीय तंत्रज्ञानांच्या विकासामध्ये आय डेक्स उपक्रमाचा हातभार असणे हे त्या उपक्रमाचे यशच होय', असे राजनाथ सिंह म्हणाले.
"पंतप्रधान नरेंद्र मोदी यांच्या दूरदृष्टीनुसार; खासगी क्षेत्र, नवोन्मेषी व्यक्ती, स्टार्टअप आणि सूक्ष्म, लघु तथा मध्यम उद्योग हे सर्व 'आत्मनिर्भर भारताचे' बळकट स्तंभ आहेत" यावर भर देत, संरक्षणमंत्री राजनाथ सिंह यांनी त्यांना, "कल्पना लढवा, अभिनव संकल्पना मांडा आणि संरक्षण क्षेत्रात आधुनिक तंत्रज्ञान विकसित करा व प्रत्येक बाबतीत एकमेवाद्वितीय होण्याचा प्रयत्न करा" असे आवाहन केले.
S.Kulkarni/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
गृह मंत्रालय
पद्म पुरस्कार-2024 साठी 15 सप्टेंबर 2023 पर्यंत नामांकने पाठवता येणार
नवी दिल्ली, 28 जून 2023
प्रजासत्ताकदिनी जाहीर करण्यात येणार्या पद्म पुरस्कार 2024 साठी ऑनलाईन नामांकन/ शिफारशी, स्वीकारण्याची सुरुवात 1 मे 2023 पासून झाली असून पद्म पुरस्कारांसाठी नामांकने स्वीकारण्याची अंतिम तारीख 15 सप्टेंबर 2023 आहे. पद्म पुरस्कारांसाठी नामांकन/ शिफारशी राष्ट्रीय पुरस्कार पोर्टल  वर ऑनलाइन स्वीकारल्या जात आहेत.
पद्म पुरस्कार, अर्थात पद्मविभूषण, पद्मभूषण आणि पद्मश्री, हे देशातील सर्वोच्च नागरी पुरस्कारांपैकी एक आहेत. 1954 मध्ये प्रारंभ झालेल्या या पुरस्कारांची घोषणा दरवर्षी प्रजासत्ताक दिनी केली जाते. हा पुरस्कार विविध क्षेत्रातील 'असामान्य कर्तृत्वाचा' सन्मान करण्यासाठी दिला जातो. कला, साहित्य आणि शिक्षण, क्रीडा, वैद्यक, सामाजिक कार्य, विज्ञान आणि अभियांत्रिकी, सार्वजनिक व्यवहार, नागरी सेवा, व्यापार आणि उद्योग यांसारखी सर्व क्षेत्रे/ विषयांमध्ये विशिष्ट आणि अद्वितीय कामगिरीसाठी/ सेवेसाठी हा पूरस्कार दिला जातो. वंश, व्यवसाय, पद किंवा लिंग असा कोणताही भेद न करता सर्व व्यक्ती या पुरस्कारांसाठी पात्र मानल्या जातात. डॉक्टर आणि शास्त्रज्ञ वगळता सार्वजनिक उपक्रमांसोबत काम करणाऱ्या कर्मचाऱ्यांसह सर्व सरकारी कर्मचारी पद्म पुरस्कारांसाठी पात्र मानले जात नाहीत.
पद्म पुरस्कारांचे स्वरूप “लोकांचे पद्म” मध्ये रुपांतरीत करण्यासाठी सरकार वचनबद्ध आहे. म्हणूनच, सर्व नागरिकांना स्वतःच्या नामांकनासह इतरांचे नामांकन/ शिफारशी पाठवण्याचे आवाहन केले जात आहे. महिला, समाजातील दुर्बल घटक, अनुसूचित जाती आणि जमाती, दिव्यांग व्यक्ती तसेच समाजाची निःस्वार्थ सेवा करणाऱ्या प्रतिभावान व्यक्तींचा सन्मान करण्यासाठी एकत्रित प्रयत्न केले जाऊ शकतात.
नामांकन /शिफारशींमध्ये वर निर्देशित केलेल्या पोर्टलवर उपलब्ध असलेल्या विहित नमुन्यात निर्दिष्ट केलेले सर्व संबंधित तपशील दिलेले असावेत. यांमध्ये, शिफारस केलेल्या व्यक्तीची संबोधित क्षेत्रातील विशिष्ट आणि अद्वितीय कामगिरी/ सेवा ठळकपणे मांडणाऱ्या वर्णनात्मक स्वरूपात  उद्धरण समाविष्ट केलेले असावे.
या संदर्भातील तपशील गृह मंत्रालयाच्या संकेतस्थळावर  'पुरस्कार आणि पदके' या शीर्षकाखाली आणि पद्म पुरस्कार पोर्टलवर  देखील उपलब्ध आहेत. या पुरस्कारांशी संबंधित कायदे आणि नियम https://padmaawards.gov.in/AboutAwards.aspx या लिंकसह संकेतस्थळावर उपलब्ध आहेत.N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
शिक्षण मंत्रालय
आयआयटी मुंबईच्या विद्यार्थ्यांनी स्कॅनिंग ॲपसाठी भारतीय पर्याय विकसित केला
केंद्र सरकारने 59 चीनी मोबाईल ॲप बंद करण्याचा निर्णय घेतल्यानंतर स्कॅनिंगसाठी आयआयटी मुंबईच्या रोहित कुमार चौधरी, केविन अग्रवाल या विद्यार्थ्यांनी ॲप तयार केले आहे. पंतप्रधान नरेंद्र मोदी यांनी दिलेल्या ‘आत्मनिर्भर भारत’ आव्हानातून प्रेरणा घेऊन या विद्यार्थ्यांनी हे मोफत ॲप तयार केले आहे.
एआयआर स्कॅनर  असे मोबाईल ॲपचे नाव असून, 15 ऑगस्ट 2020 रोजी, म्हणजेच स्वातंत्र्यदिनी, त्याचा शुभारंभ करण्यात आला. कृत्रिम बुद्धिमत्तेवर आधारीत  ॲप कागदपत्रं स्कॅन करण्याबरोबरच ज्यांना इंग्रजी वाचनात अडचण आहे, त्यांच्यासाठी कागदपत्रांचे वाचन करेल.
या ॲपविषयी सांगताना रोहित कुमार चौधरी म्हणाले, “सुरुवातीला आम्ही ज्यांना इंग्रजी वाचन कठीण जाते, त्यांच्यासाठी ॲप तयार करण्यावर काम करत होतो. त्याच दरम्यान सरकारने मोबाईल स्कॅनरसह चिनी कंपन्यांच्या ॲपवर बंदी घातली. कॅम स्कॅनर या ॲपवर बंदी घातल्यानंतर आम्ही सर्वेक्षण केले की, लोकांना मोबाईल फोनच्या माध्यमातून कागदपत्रं स्कॅन करण्यास अडचणी येत आहेत. त्यानंतर आम्ही आमच्या एआयआर ॲपमध्ये स्कॅनिंग जोडण्याचा निर्णय घेतला”.
या ॲपचे सर्वात महत्त्वाचे वैशिष्ट्ये म्हणजे याची सुरक्षितता आहे. तुम्ही मोबाईल कॅमेऱ्याने स्कॅन केलेली कागदपत्रं पीडीएफ स्वरुपात जतन केली जातात. एआयर स्कॅनर ॲप वापरकर्त्यांची कोणतीही माहिती गोळा करत नाही आणि सर्व कागदपत्रे फोनच्या लोकल स्टोअरेजमध्ये साठवली जातात. यासाठी आम्ही क्लाऊड स्टोअरेजचा वापर करत नाही. त्यामुळे यात वापरकर्त्यांच्या सुरक्षेची पूर्ण हमी आहे, असे रोहित कुमार म्हणाले.
प्ले स्टोअरवर आतापर्यंत 1500 जणांनी हा ॲप डाऊनलोड केला आहे. सध्या ॲप अँड्रॉईड फोनधारकांसाठी उपलब्ध आहे, लवकरच तो आयओएस वापरकर्त्यांनाही उपलब्ध करुन दिला जाणार आहे.
ॲप डाऊनलोड करण्यासाठी: https://play.google.com/store/apps/details?id=com.hind.airscanner या संकेतस्थळाला भेट द्यावी.
संरक्षण मंत्रालय
नौदलाच्या शाळेच्या विद्यार्थिनीने नौदलाचा ध्वज हाती घेत अलास्कातील माऊंट डेनाली हे शिखर सर केले
मुंबई, 4 जुलै 2022
भारतीय नौदलाचे कमांडर एस कार्तिकेयन यांची कन्या गिर्यारोहक काम्या कार्तिकेयन हिने 27 जून 2022 रोजी माऊंट डेनाली  शिखरावर तिरंगा आणि नौदलाचा ध्वज फडकावला. ही कामगिरी करणारी काम्या सर्वात तरुण भारतीय ठरली आहे .
अलास्कातील हे दुर्गम शिखर उत्तर अमेरिका खंडातील सर्वोच्च शिखर असून बहुधा सात आव्हानात्मक शिखरांपैकी चढाईला सर्वात कठीण शिखर आहे. या मोहिमेसह तिने सातही खंडातील सर्वोच्च शिखरे गाठण्याचा आणि दोन्ही ध्रुवांवर स्कीईंग करताना पाचवा मैलाचा टप्पा पार केला आहे. माउंट एव्हरेस्ट आणि माउंट विन्सन, आणि ध्रुवीय स्की ट्रॅव्हर्स अद्याप शिल्लक असताना, काम्या एक्सप्लोरर्स ग्रँडस्लॅम पूर्ण करण्यासाठी सज्ज असून अशी कामगिरी करणारी ती सर्वात लहान मुलगी असावी.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
पंतप्रधान कार्यालय
पंतप्रधान उद्या, 19 ऑक्टोबर, 2018 रोजी महाराष्ट्रातल्या शिर्डीला भेट देणार
पंतप्रधान नरेंद्र मोदी उद्या, 19 ऑक्टोबर, 2018 रोजी महाराष्ट्रातल्या शिर्डीला भेट देणार आहेत.
या शिर्डी भेटीमध्ये श्री साईबाबा संस्थानच्यावतीने करण्यात येणा-या विविध विकास कामांचा शिलान्यास पंतप्रधानांच्या हस्ते होणार आहे. यंदा श्री साईबाबा समाधीचे शतक महोत्सवी वर्ष आहे. या स्मृतिप्रित्यर्थ चांदीचे नाणे काढण्यात येणार आहे. त्याचाही कार्यक्रम पंतप्रधानांच्या उपस्थितीमध्ये होणार आहे.
शिर्डीमध्ये एका सार्वजनिक सभेचे आयोजन करण्यात आले असून यावेळी ‘प्रधानमंत्री आवास योजना-ग्रामीण’ अंतर्गत बांधण्यात आलेल्या घरकुलांच्या किल्ल्या लाभार्थींना पंतप्रधानांच्या हस्ते देण्यात येणार आहेत. यावेळी मोदी यांची जनसभा होणार आहे.
पंतप्रधान श्री साईबाबा समाधी मंदिर वास्तूलाही उद्या भेट देणार आहेत.
------------------------------
N. Sapre / Suvarna Bedekar
(Visitor Counter : 40
आरोग्य आणि कुटुंब कल्याण मंत्रालय
डिजीलॉकर वापरकर्ते आता आरोग्यविषयक कागदपत्रे डिजिटल पद्धतीने संग्रहित करू शकतील आणि या नोंदी आयुष्मान भारत आरोग्य खात्याबरोबर  लिंक करू शकणार
नवी दिल्ली – दि. 10 नोव्हेंबर, 2022
डिजीलॉकर हे इलेक्ट्रॉनिक्स आणि माहिती तंत्रज्ञान मंत्रालयाच्या अंतर्गत कागदपत्रांची देवाणघेवाण करणारे अधिकृत व्यासपीठ आहे. आयुष्मान भारत डिजिटल मिशन  सह त्याचे दुस-या टप्प्यावर एकत्रीकरण यशस्वीपणे पूर्ण केले आहे. डिजीलॉकरचे सुरक्षित क्लाउड-आधारित स्टोअरेज प्लॅटफॉर्म आता लसीकरण रेकॉर्ड, डॉक्टरांचे प्रिस्क्रिप्शन, लॅबचाचण्यांचे अहवाल, रूग्णालयातून घरी पाठवताना दिलेल्या वैद्यकीय अहवालाचा सारांश इत्यादी आरोग्य नोंदी संग्रहित करण्यासाठी आणि ही माहिती पुन्हा गरजेनुसार पाहता येण्यासाठी ‘हेल्थ लॉकर’ म्हणून वापरता येणार आहे.
डिजीलॉकरने यापूर्वी एबीडीएमसह पहिल्या टप्प्याचे एकत्रिकरण पूर्ण केले होते ज्यामुळे या मंचावर एबीएचए किंवा आयुष्मान भारत आरोग्य खाते निर्मितीची सुविधा उपलब्ध झाली. त्यानुसार 13 कोटी वापरकर्त्यांना जोडण्यात आले आहे. अद्ययावत इंटिग्रेशन वापरकर्त्यांना डिजीलॉकरचा आता वैयक्तिक आरोग्य नोंदी  अॅप म्हणून वापर करता येणार आहे. या व्यतिरिक्त, एबीएचए धारक त्यांच्या आरोग्य नोंदी विविध रुग्णालये आणि प्रयोगशाळांमधून एबीडीएम नोंदणीकृत आरोग्य सुविधा लिंक करू शकतात आणि ते डिजीलॉकरद्वारे हव्या त्यावेळी पाहू, वापरू शकतात. वापरकर्ते अॅपवर त्यांचे जुने आरोग्य रेकॉर्ड स्कॅन आणि अपलोड करू शकतात. पुढे, ते एबीडीएम नोंदणीकृत आरोग्यसेवा व्यावसायिकांसोबत निवडक नोंदी सामायिक करू शकतात.
या एकत्रीकरणाचा वापरकर्त्यांसाठी होणारा फायदा अधोरेखित करताना, राष्ट्रीय आरोग्य प्राधिकरणाचे  मुख्य कार्यकारी अधिकारी डॉ. आर. एस. शर्मा म्हणाले, “एबीडीएम अंतर्गत, आम्ही एक आंतर-कार्यक्षम आरोग्य परिसंस्था तयार करत आहोत. डिजिलॉकर हे मूळ दस्तऐवज पाहण्यासाठी एक विश्वसनीय आणि लोकप्रिय अॅप आहे. वापरकर्त्यांना आता ते पीएचआर अॅप म्हणून वापरता येईल आणि कागदविरहीत नोंदी ठेवण्याचे फायदे मिळतील.”
एकीकरणाबद्दल बोलताना, डिजिटल इंडिया कॉर्पोरेशनचे व्यवस्थापकीय संचालक आणि मुख्य कार्यकारी अधिकारी अभिषेक सिंग म्हणाले – “एबीडीएमचे फायदे आमच्या 130 दशलक्ष नोंदणीकृत वापरकर्त्यांपर्यंत पोहोचवताना आम्हाला अभिमान वाटतो. या मंचाने आधीच 85 हजार एबीएचए क्रमांक तयार करण्यात मदत केली आहे. ‘हेल्थ लॉकर इंटिग्रेशन’ सह, आम्ही सकारात्मक आहोत कारण, अधिक लोक अगदी सहजपणाने त्यांची आरोग्यविषयक कागदपत्रे डिजिटल पद्धतीने लिंक करू शकतील आणि सुरक्षित ठेवून आवश्यक तेव्हा त्यांचा वापर करू शकतील. डिजीलॉकरचे एबीएचए वापरकर्त्यांचे प्राधान्य लक्षात घेवून हेल्थ लॉकर बनण्याचे उद्दिष्ट आहे.”
आरोग्य लॉकर सेवा आता डिजीलॉकरच्या सर्व नोंदणीकृत वापरकर्त्यांसाठी उपलब्ध आहेत.
पंतप्रधान कार्यालय
1857 च्या लढ्यात अतुलनीय धैर्याचे दर्शन घडवणाऱ्या सर्वांना पंतप्रधानांनी वाहिली आदरांजली
नवी दिल्ली, 10 मे 2022
1857 च्या लढ्यात अतुलनीय धैर्याचे दर्शन घडवणाऱ्या सर्वांना पंतप्रधान नरेंद्र मोदी यांनी आदरांजली वाहिली आहे.
आपल्या ट्विट संदेशात पंतप्रधान म्हणाले;
"ऐतिहासिक पहिल्या स्वातंत्र्ययुद्धाला 1857 मधे याच दिवशी सुरुवात झाली, याने जनतेत देशभक्तीची भावना प्रज्वलित केली आणि वसाहतवादी राजवट कमकुवत करण्यात योगदान दिले. 1857 च्या लढ्यात अतुलनीय धैर्याचे दर्शन घडवणाऱ्या सर्वांना मी आदरांजली वाहतो."Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
जगप्रसिद्ध चित्रपट दिग्दर्शक बेला टार एफटीआयआयच्या 5 दिवसांच्या दौऱ्यावर
स्वतःच्या वैशिष्ट्यपूर्ण शैलीच्या चित्रपटात संपूर्णपणे मग्न असलेले आणि जागतिक चित्रपट विश्वातील सर्वात आदरणीय व्यक्तिमत्वांपैकी एक असलेले हंगेरियन चित्रपट निर्माते बेला टार पुण्याच्या फिल्म अँड टेलिव्हिजन इन्स्टिट्युट ऑफ इंडियाला भेट देणार असून या संस्थेमध्ये दिग्दर्शन आणि पटकथा लेखन विभागाच्या पदविका अभ्यासक्रमाच्या शेवटच्या वर्षात शिकणाऱ्या विद्यार्थ्यांसाठी दिग्दर्शनाचा पाच दिवसांचा मास्टरक्लास घेणार आहेत. वर्कमैस्टर हार्मनीज, द तुरीन हॉर्स आणि अतिशय संस्मरणीय काळजाला भिडणारा कृष्ण धवल सटान्टॅन्गो हे त्यांच्या प्रसिद्ध चित्रपटांपैकी काही चित्रपट असून त्यांनी स्वतःच्या शैलीमुळे अनेकांना प्रेरणा दिली आहे.
बेला टार रविवारी 18 डिसेंबर 2022 रोजी एफटीआयआयच्या संकुलात विद्यार्थ्यांसाठी देखील एक सत्र घेणार असून यामध्ये ते चित्रपट क्षेत्रात त्यांनी केलेल्या वैशिष्ट्यपूर्ण प्रयोगांविषयीचे आपले अनुभव ते सामाईक करणार आहेत आणि जास्त मोठ्या विद्यार्थी समुदायाच्या चित्रपटविषयक आकांक्षांची जोपासना करण्यात मदत करणार आहेत. कोलकात्याच्या सत्यजीत रे फिल्म अँड टेलिव्हिजन इन्स्टिट्युटचे विद्यार्थी या खुल्या सत्रामध्ये दूरदृश्य प्रणालीच्या माध्यमातून सहभागी होतील.
केरळमध्ये झालेल्या प्रतिष्ठेच्या आंतरराष्ट्रीय चित्रपट महोत्सवात जीवनगौरव पुरस्कार स्वीकारण्यासाठी बेला टार भारतात आले होते.
पर्यटन मंत्रालय
‘Stranded in India’ या नविन पोर्टलव्दारे देशभरात विविध ठिकाणी अडकलेल्या परदेशी पर्यटकांना मदत
नवी दिल्ली, 3 एप्रिल 2020
पर्यटन मंत्रालय पर्यटक, हॉटेल्स आणि इतर भागधारकांनी घ्यायची खबरदारी आणि पर्यटक तसेच पर्यटन उद्योगातील कर्मचाऱ्यांसाठीच्या सुरक्षा उपाययोजना यासंदर्भात आरोग्य आणि कुटुंब कल्याण मंत्रालयाने जारी केलेली मार्गदर्शक तत्वे आणि सूचना हॉटेल उद्योजक आणि संबंधितांपर्यंत मोठ्या प्रमाणवर पोहोचवत आहे.
ही मार्गदर्शक तत्वे आणि सल्ले विविध भारतीय पर्यटक कार्यालयांना देखील पाठवण्यात आली आहेत जेणेकरून ते त्यांच्या क्षेत्रात समन्वय आणि सक्रीय निगराणी ठेऊ शकतील. कोविड-19 चे हॉटस्पॉट असणाऱ्या देशातून आलेल्या प्रवाशांची यादी विभागीय कार्यालयांना पाठवण्यात आली आहे. कोविड-19 च्या पार्श्वभूमीवर प्रभावित व्यक्तींना वेगळे आणि अलग ठेवण्यासाठीच्या आरोग्य आणि कुटुंब कल्याण मंत्रालयाच्या हॉटेलमालकांसाठी असणाऱ्या सुरक्षा उपाययोजनानुसार त्या हॉटेल मालकांनी व्यक्तींच्या हालचालींचे निरीक्षण करायचे आहे तसेच सर्व उपाययोजनांचे काटेकोरपणे पालन करायचे आहे. या सगळ्यामध्ये पर्यटन मंत्रालय, राज्य पर्यटन विभाग आणि राज्य प्रशासनाला सक्रीय सहकार्य करत आहे.
या दरम्यान ‘Stranded in India’ हे पोर्टल पर्यटकांना त्यांच्या मायदेशी सुरक्षित परतण्यासाठी यशस्वीरीत्या कार्य करत आहे. हे व्यासपीठ बहु-संस्था सक्षम समन्वय कशाप्रकारे साधत आहे, याची काही उदाहरणे पुढीप्रमाणे आहेत. गुजरात सरकारने तिथे अडकलेल्या अमेरिकन नागरिकांसाठी वाहन पास जारी केले आहेत. गुजरात पर्यटन विभाग आणि पर्यटन मंत्रालय, पश्चिम विभाग या नागरिकांच्या देशांतर्गत प्रवास आणि अमेरिकेत परत जाण्यासाठीच्या विमान प्रवासासाठी अमेरिकन दूतावासाशी समन्वय साधत आहेत.
बिहारमध्ये अडकलेल्या एका अमेरिकन नागरिकाला तिच्या पुढील विमान प्रवासासाठी दिल्लीला जाण्याचा प्रवास परवाना देण्यात आला आहे.
ऑस्ट्रेलियन नागरिकांचे तीन गट सिलीगुडी आणि कोलकत्ता येथे अडकले होते आणि त्यांनी Stranded in India या पोर्टलवर त्यांना तेथून बाहेर काढण्याची विनंती केली होती. भारतीय पर्यटन मंत्रालयाच्या कोलकत्ता कार्यालयाने यावर तत्काळ कारवाई केली आणि दिल्लीतील त्यांच्या उच्चायुक्तांशी संपर्क करत त्यांना त्यांच्या मायदेशी सुरक्षित पाठवण्यासाठी काम सुरु केले आहे.
U.Ujgare/S.Mhatre/P.Malandkar
(Visitor Counter : 132
पंतप्रधान कार्यालय
रूपे कार्डच्या दुसऱ्या टप्प्याचे भूतान येथे आभासी स्वरुपात उद्घाटन करण्यासाठी विशेष कार्यक्रमाचे आयोजन
भूतानमध्ये रूपे कार्डच्या दुसऱ्या टप्याचे उद्घाटन उद्या म्हणजेच 20 नोव्हेंबर 2020 रोजी पंतप्रधान नरेंद्र मोदी आणि भूतानचे पंतप्रधान योंगचेन डॉ लोटे त्शेरिंग यांच्या हस्ते, संयुक्तपणे आभासी स्वरूपात होणार आहे.
भूतानचे पंतप्रधान ऑगस्ट 2019 मध्ये भारत दौऱ्यावर आले असतांना, भारत आणि भूतानच्या पंतप्रधानांनी रूपे कार्डच्या पहिल्या टप्प्याचे उद्घाटन देखील संयुक्तपणे केले होते. भूतानमध्ये रूपे कार्ड लागू झाल्यामुळे भारतातून जाणाऱ्या पर्यटक आणि इतर प्रवाशांना संपूर्ण भूतानमध्ये एटीम आणि पॉस मशीन्स वापरणे शक्य झाले आहे. या कार्डच्या दुसऱ्या टप्प्याची अंमलबजावणी झाल्यानंतर भूतानी नागरिक देखील, भारतात कुठेही रूपे कार्ड वापरू शकतील.
भारत आणि भूतान दरम्यान परस्पर विश्वास आणि आदर यांच्यावर आधारलेले विशेष भागीदारीचे संबध आहेत. दोन्ही देशातील समान सांस्कृतिक वारसा आणि जनतेचे एकमेकांशी असलेले बंध, यामुळे हे परस्परसबंध अधिकच दृढ झाले आहेत.
कोळसा मंत्रालय
डिसेंबर 2021 मध्ये देशातील एकूण कोळसा उत्पादनात 6.74 % ची म्हणजेच, 74.78 दशलक्ष टनांची वाढ
कॅप्टिव्ह म्हणजेच कंपनीच्या मालकीच्या कोळसा खाणींमधील उत्पादनात 40.98% ची विक्रमी वाढ
नवी दिल्ली, 5 जानेवारी 2022
डिसेंबर 2021 मध्ये भारताच्या एकूण कोळसा उत्पादनात, गेल्यावर्षी म्हणजे 2019 च्या तुलनेत 6.74 % ची म्हणजेच, 74.78 दशलक्ष मेट्रिक टन इतकी वाढ नोंदवली गेली. डिसेंबर महिन्यातील एकूण उत्पादनापैकी, कोल इंडिया लिमिटेड  ने 60.220 मेट्रिक टन कोळशाचे उत्पादन करत, 3.79% ची वाढ नोंदवली आहे. कॅप्टिव्ह खाणी, म्हणजेच कंपनीच्या मालकीच्या खाणींनी 8.91 मेट्रिक टन इतक्या कोळशाचे उत्पादन करत, 40.98% ची विक्रमी वाढ नोंदवली आहे. त्याचवेळी, सिंगरेनी कोलियरीज लिमिटेड या कंपनीने डिसेंबर महिन्यात केवळ 5.65 मेट्रिक टन कोळसा उत्पादन करत, उणे 1.12% अशी नकारात्मक वाढ नोंदवली आहे.
गेल्यावर्षीच्या डिसेंबर महिन्याच्या तुलनेत, डिसेंबर 2021 मध्ये कोळशाच्या पुरवठ्यात 14.62 % पासून 75.05 मेट्रिक टनपर्यंत वाढ झाली आहे. या काळातील एकूण उत्पादनापैकी, कोल इंडिया लिमिटेडने 60.67 मेट्रिक टन कोळशाचा पुरवठा करत, 12.70% ची वाढ नोंदवली आहे. सिंगरेनी कोलियरीज लिमिटेडने 5.70 मेट्रिक टन कोळशाचा पुरवठा करत 2.01 टक्के कोळशाची वाढ नोंदवली आहे. तर कॅप्टिव्ह खाणीतून 8.68 मेट्रिक टन कोळसा पुरवठा होऊन, 43.23 टक्के वाढ नोंदवण्यात आले आहे.
वीजेसाठी लागणाऱ्या कोळशात, डिसेंबर 2021 मध्ये, 20.06 % म्हणजे 63.32 मेट्रिक टन इतकी वाढ झाली आहे. 2019 मध्ये हे उत्पादन 52.74 मेट्रिक टन इतके होते.
कोळसा-आधारित म्हणजेच औष्णिक ऊर्जा निर्मितीत डिसेंबर 2021 मध्ये 11.84 % ची वाढ झाली आहे . डिसेंबर महिन्यात एकूण वीजनिर्मिती, 2019 च्या तुलनेत, 8.32% अधिक होती.
देशात कार्यरत प्रमुख 35 कोळसा खाणींपैकी 11 खाणी 100 % पेक्षा अधिक तर 12 खाणींमधील उत्पादन 80 % पेक्षा अधिकमात्र 100 टक्क्यांपेक्षा कमी आहे.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
|
आरोग्य आणि कुटुंब कल्याण मंत्रालय
|
एकूण कोविड-19 प्रतिबंधक लसीकरण व्याप्तीने केला 214.27कोटीचा टप्पा पार
12-14 वर्षे वयोगटातील किशोरांना 4.05 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्याच्या घडीला 50,342
गेल्या 24 तासांत, 6,395 नवीन रूग्णांची नोंद
कोविडमुक्त होण्याचा दर सध्याच्या घडीला 98.70 टक्के
साप्ताहिक पॉझिटिव्हिटी दर सध्या 1.88 टक्के
आज सकाळी सात वाजेपर्यंत आलेल्या तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 214.27  कोटीचा टप्पा पार केला आहे. 16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 4.05 कोटीहून  अधिक किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील लोकांना कोविड-19 खबरदारीचा लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,402
|
|
2nd Dose
|
|
1,01,09,751
|
|
Precaution Dose
|
|
68,40,293
|
|
FLWs
|
|
1st Dose
|
|
1,84,35,310
|
|
2nd Dose
|
|
1,77,04,354
|
|
Precaution Dose
|
|
1,33,11,983
|
|
Age Group 12-14 years
|
|
1st Dose
|
|
4,05,38,183
|
|
2nd Dose
|
|
3,06,48,440
|
|
Age Group 15-18 years
|
|
1st Dose
|
|
6,17,56,679
|
|
2nd Dose
|
|
5,25,47,031
|
|
Age Group 18-44 years
|
|
1st Dose
|
|
56,08,12,040
|
|
2nd Dose
|
|
51,39,48,941
|
|
Precaution Dose
|
|
7,25,51,309
|
|
Age Group 45-59 years
|
|
1st Dose
|
|
20,39,45,744
|
|
2nd Dose
|
|
19,65,22,805
|
|
Precaution Dose
|
|
3,93,72,398
|
|
Over 60 years
|
|
1st Dose
|
|
12,76,11,859
|
|
2nd Dose
|
|
12,28,42,685
|
|
Precaution Dose
|
|
4,28,67,704
|
|
Precaution Dose
|
|
17,49,43,687
|
|
Total
|
|
2,14,27,81,911
भारतातील उपचाराधीन रूग्णांची संख्या सध्याच्या घडीला 50,342 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.11 टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.70 टक्के इतका आहे. गेल्या 24 तासांत, 6,614 रूग्ण कोविडमुक्त झाले असून कोविडमुक्त रूग्णांची एकत्रित संख्या आता 4,39,00,204 इतकी आहे.
गेल्या 24 तासांत, 6,395 नवीन रूग्णांची नोंद झाली आहे. गेल्या 24 तासांत, 3,25,602 कोविड-19 चाचण्या भारतात पार पडल्या असून एकत्रित चाचण्यांची संख्य़ा आतापर्यंत 88.83 कोटी  इतकी आहे.
देशात साप्ताहिक पॉझिटिव्हिटी दर सध्या 1.88 टक्के इतका असून दैनंदिन पॉझिटिव्हीटी दर 1.96 टक्के आहे.
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी युवा विभागाच्या वार्षिक क्षमता विकास योजनेचा  आणि 'युथ अॅज चेंजमेकर', या सक्रीय नागरिकत्व अभ्यासक्रमाचा केला शुभारंभ
नवी दिल्ली, 27 सप्टेंबर 2023
केंद्रीय क्रीडा आणि युवा व्यवहार मंत्री अनुराग ठाकूर यांनी आज नवी दिल्ली येथे युवा विभागाच्या वार्षिक क्षमता विकास योजनेचा  आणि 'युथ अॅज चेंजमेकर', या सक्रीय नागरिकत्व अभ्यासक्रमाचा शुभारंभ केला.
भारत सरकारने नव्या भारताच्या दृष्टीकोनाला अनुसरून, योग्य प्रवृत्ती, कौशल्य आणि ज्ञानाने समृद्ध असलेली भविष्यासाठी सज्ज नागरी सेवा निर्माण करण्याच्या उद्देशाने ‘मिशन कर्मयोगी’ अभियान सुरु केले आहे.
या मिशन अंतर्गत, कौशल्य विकास आयोगाने , युवा व्यवहार विभागाच्या अधिकार्यांसाठी वार्षिक क्षमता विकास योजना  आणि युवा वर्गासाठी 'युथ अॅज चेंजमेकर', हा सक्रीय नागरिकत्व अभ्यासक्रम तयार केला आहे. या कार्यक्रमाने भारतातील गतिशील तरुण लोकसंख्येमध्ये सक्रिय नागरिकत्व आणि नेतृत्व गुण वाढवण्याचे आणि प्रोत्साहन देण्याचे महत्त्व अधोरेखित केले आहे.
वार्षिक क्षमता विकास योजना, विभागीय अधिकार्यांच्या नियम-आधारित कार्यपद्धतीचे भूमिका-आधारित कार्यपद्धतीमध्ये परिवर्तन घडवून आणणे, त्यांच्या जबाबदाऱ्या राष्ट्रीय प्राधान्यक्रमांना सुसंगत करणे, आणि लोक-केंद्रित प्रशासनाला चालना देण्यावर लक्ष केंद्रित करते.
प्रशासनातील युवा कर्मचाऱ्यांची भूमिका मजबूत करण्यासाठी हा अभ्यासक्रम युवा पोर्टलवर प्रसारित केला जाईल, डिजिटल स्वयं-शिक्षण मॉड्यूल्समध्ये 21 व्या शतकातील कचरा व्यवस्थापन, हवामान बदल आणि लैंगिक समानता यासारख्या इतर महत्वाच्या समस्यांचा समावेश करण्यात आला आहे. या अभ्यासक्रमाची 16 मॉड्यूल्स असून, इंग्रजी आणि हिंदी दोन्ही भाषांमध्ये ती उपलब्ध आहेत. हा अभ्यासक्रम युवकांना केवळ एकविसाव्या शतकातील आव्हाने समजून घेण्यासाठी सुसज्ज करणार नाही, तर सक्रिय आणि सहभागी नागरिकत्वासाठी आवश्यक असलेली सामाजिक उद्योजकता आणि आर्थिक साक्षरता यासारखी कौशल्ये देखील प्रदान करेल.S.Kane/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36